|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за образовање, прописе,**  **управу и националне мањине – националне заједнице**  Булевар Михајла Пупина 16, 21000 Нови Сад  Т: +381 21 487 4512, +381 21 487 4867  ounz@vojvodina.gov.rs | |
|  | Број: 128-451-2263/2019-01 | Датум: 15. маја 2019. године |

На основу члана 5. Покрајинске скупштинске одлуке о додели буџетских средстава за финансирање и суфинансирање програмских активности и пројеката у области основног и средњег образовања и васпитања и ученичког стандарда у Аутономној покрајини Војводини («Службени лист АПВ“, број 14/15 и 10/17) и члана 24. став 2. Покрајинске скупштинске одлуке о покрајинској управи ("Сл. лист АП Војводине", бр. 37/2014, 54/2014 - др. Одлука, 37/16 и 29/17), покрајински секретар расписује:

**КОНКУРС ЗА ФИНАНСИРАЊЕ ПОДИЗАЊА КВАЛИТЕТА ОСНОВНОГ ОБРАЗОВАЊА - НАБАВКЕ ДОДАТНИХ НАСТАВНИХ СРЕДСТАВА ЗА УЧЕНИКЕ СА СМЕТЊАМА У РАЗВОЈУ И ИНВАЛИДИТЕТОМ У ОСНОВНИМ ШКОЛАМА СА СЕДИШТЕМ НА ТЕРИТОРИЈИ АП ВОЈВОДИНЕ У 2019. ГОДИНИ**

Покрајински секретаријат за образовање, прописе, управу и националне мањине-национале заједнице (у даљем тексту: Секретаријат) у оквиру свог раздела издваја **4.000.000,00 динара** за подизање квалитета основног образовања, путем финансирања набавке додатних наставних средстава за ученике са сметњама у развоју и инвалидитетом у основним школама. Од укупно 4.000.000,00 динара, додељује се по 40.000,00 динара за набаку комплета додатних наставних средстава за све образовне предмете (осим страног језика) и за све разреде основне школе.

**УСЛОВИ КОНКУРСА**

1. Подносиоци захтева

Право на доделу средстава имају основне школе и школе за образовање ученика са сметњама у развоју и инвалидитетом, чији је оснивач република, аутономна покрајина или јединица локалне самоуправе, а које имају седиште на територији АП Војводине.

2. Критеријуми расподеле средстава

Приликом одређивања висине средстава, примењују се следећи критеријуми:

* број ученика са сметњама у развоју и инвалидитетом,
* број наставника који раде са ученицима са сметњама у развоју и инвалидитетом,
* оправданост у смислу даљег подизања квалитета основног образовања.

**НАЧИН АПЛИЦИРАЊА**

Пријава се подноси у писаној форми, на јединственом обрасцу који се објављује на интернет страници Секретаријата. **Једно правно лице у оквиру једне пријаве може конкурисати за више комплета додатних наставних средстава.**

Уз пријаву на Конкурс, подноси се следећа документација:

1. понуда за набавку додатних наставних средстава са доказом да су одабрана наставна средства одобрена од стране Министарства просвете, науке и технолошког развоја РС, односно Завода за унапређивање образовања и васпитања,

Комисија неће разматрати:

* непотпуне пријаве,
* неблаговремене пријаве,
* недопуштене пријаве (пријаве поднете од стране лица која су неовлашћена и субјеката који нису предвиђени конкурсом),
* пријаве које се не односе на конкурсом предвиђене намене.

**ОДЛУЧИВАЊЕ О ЗАХТЕВИМА И НАЧИН АПЛИЦИРАЊА**

О додели средстава корисницима одлучује покрајински секретар надлежан за послове образовања на предлог Комисије за спровођење конкурса, која разматра пристигле захтеве. Секретаријат задржава право да од подносиоца захтева, по потреби, затражи додатну документацију или информације.

Резултати конкурса се објављују на интернет страници Секретаријата.

**Рок за подношење пријава на конкурс је 24. мај 2019. године.**

Пријаве са потребном документацијом се подносе на адресу: Покрајински секретаријат за образовање, прописе, управу и националне мањине-национале заједнице - „Конкурс за финансирање подизања квалитета основног образовања - набавке додатних наставних средстава за ученике са сметњама у развоју и инвалидитетом у основним школама са седиштем на територију АП Војводине у 2019. години“, Булевар Михајла Пупина 16, 21000 Нови Сад.

Образац упитника се може преузети од **15. маја 2019. године** на званичној Web презентацији Секретаријата : [**www.puma.vojvodina.gov.rs**](http://www.puma.vojvodina.gov.rs/) **.**

**Додатне информације у вези са реализацијом Конкурса могу се добити на телефон 021/487-4867 и 021/487-4512.**

ПОКРАЈИНСКИ СЕКРЕТАР

Nyilas Mihály

(Михаљ Њилаш)